Haim Ramon

Ĥaim RAMON (; naskiĝis la 10-a de aprilo 1950 en Jafo)  estas israela politikisto, kiu apartenis al la partio Laborista kaj poste Kadima.

Li estis ministro de la jenaj ministerioj: Ministro pri Sano (1992-1994), Ministro pri Internaj Aferoj dufoje (la unuan fojon (1995-1996) la duan fojon (2000-2001), Ministro pri Justico (2006).

En 1994, li demisiis de sia posteno por kandidatiĝi por la posteno de estro de la Nacia Sindikata Konfederacio, la Histadrut, kaj venkis en la elekto por la posteno. En novembro 1995 , post la atenco kontraŭ Rabin, li demisiis kiel estro de la Histadrut por iĝi Ministro pri Internaj Aferoj en la registaro de Ŝimon Peres.The Health Care System in Israel- An Historical Perspective Israeli Ministry of Foreign Affairs, 26 June 2002

La 4-an de majo 2006, li estis nomumita Ministro pri Justico en la registaro de Ehud Olmert. En aŭgusto de tiu jaro, li demisiis de sia posteno kiel ministro pro la afero de seksa ĉikanado. Li estis akuzita pri "maldeca atako" kontraŭ ina oficiro servanta en la oficejo de la ĉefministro. La akuzo estis, ke kvankam la virino iniciatis kison sur la lipoj kun Ramon (dum ŝi pozas por foto en ŝia reta albumo), Ramon enigis sian langon en ŝian buŝon sen ŝia permeso. Pro la proceso, Ramon estis devigita demisii kiel Justicministro.Ramon barred from certain decisions while under investigation Haaretz, 31 July 2006Accused Israeli minister to quit BBC News, 18 August 2006

La 31-an de januaro 2007, la Magistrata Kortumo de Tel-Avivo trovis Ramon kulpa pri maldeca atako. La 29-an de marto 2007, la kortumo kondamnis Ramon al 120 horoj da komunuma servo kaj ordonis al li pagi 15 000 ŝekelojn (ĉirkaŭ 4 000 usonajn dolarojn) kiel kompenson al la viktimo.Justice Minister Ramon to be indicted Yedioth Ahronoth, 17 August 2006 La kortumo ankaŭ konsideris la 25 jarojn da perfekta publika servo de Ramon kaj determinis, ke la miskonduto de Ramon ne konsistigis moralan difekton, kio signifas, ke li povus resti membro de la Knesset kaj teni ministran postenon en la registaro.Ramon found guilty of indecent conduct Ynetnews, 31 January 2007

La kazo Ramon ekfunkciigis akran kritikon de la jura sistemo fare de multaj israelaj advokatoj. Profesoro Daniel Friedman, justicministro en la Olmert- registaro, asertis, ke la kazo estis fabrikita por forigi Ramon de lia posteno kiel justicministro. La israela justicministro ludas signifan rolon en la nomumo de juĝistoj. La 7-an de septembro 2006, tuj post la eksiĝo de Ramon, Dorit Beinisch estis elektita prezidanto de la Supera Kortumo de Israelo.

 Referencoj 

 Eksteraj ligiloj 

 La Kazo de Haim Ramon, eksa Justeca Ministro

Kategorio:Israelaj politikistoj
Kategorio:Israelaj ministroj
Kategorio:Vivantaj homoj